**РЕПУБЛИКА СРБИЈА**

**ОПШТИНА ЖИТОРАЂА**

**ОПШТИНСКА УПРАВА**

**НАЧЕЛНИК**

**Бр: 111-852/2024-01**

**Дана. 12.04.2024.године**

**Ж и т о р а ђ а**

На основу члана 4. ст.8. и члана 88. ст.1.тач.1. Закона о запосленима у аутономним покрајинама и јединицама локалне самоуправе („Службени гласник Републике Србије“, бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон и чл.92/2023) и Извештаја комисије за спровођење интерног конкурса бр. 111-830/2024-01 од 10.04.2024.године, начелница Општинске управе општине Житорађа доноси

**РЕШЕЊЕ**

**о неуспеху интерног конкурса**

**Утврђује се** да интерни конкурс за попуњавање извршилачког радног места у Општинској управи општине Житорађа оглашен на основу решења бр. 111-701/2024-01 од 25.03.2024.године, који је оглашен на интернет страници општине Житорађа и огласној табли општине Житорађа 27.03.2024. године, за попуњавањеизвршилачког радног места **„Имовинско-правни послови и стручно технички послови управљања имовином** **“, 1 извршилац** у Општинској управи општине Житорађа - Одељење за просторно планирање, урбанизам и обједињену процедуру, грађевинско комуналне, инспекцијске послове и послове заштите животне средине - одсек за инспекцијске послове у звању Саветник, **НИЈЕ УСПЕО,** јер по истом није било поднетих пријава.

Решење о неуспеху интерног конкурса објавити на интернет страници и огласној табли Општинске управе општине Житорађа.

**О Б Р А З Л О Ж Е Њ Е**

Општинска управа општине Житорађа је дана 21.03.2024. године, донела Решење о попуњавању извршилачког радног места путем интерног конкурса у Општинској управи општине Житорађа, бр. 112-664/2024-01 и образовала Конкурсну комисију у складу са чланом 85. Закона о запосленима у аутономним покрајинама и јединицама локалне самоуправе бр. 02-665/2024-01 од 21.03.2024. год.

Поступак је покренут за попуњавање извршилачког радног места које је предвиђено Правилником о организацији и систематизацији радних места у Општинској управи и општинском правобранилаштву општине Житорађа **„Имовинско-правни послови и стручно технички послови управљања имовином“, 1 извршилац** - Одељење за просторно планирање, урбанизам и обједињену процедуру, грађевинско комуналне, инспекцијске послове и послове заштите животне средине - одсек за инспекцијске послове у звању Саветник.

Интерни конкурс је оглашен на интернет страници и огласној табли Општинске управе општине Житорађа, дана 27.03.2024. године. Рок за подношење пријава на интерни конкурс је био 8 дана од дана када је интерни конкурс оглашен на интернет страници и огласној табли Општинске управе општине Житорађа. Конкурсна комисија је доставила Извештај бр. 111-830/2024-01 од 10.04.2024. године, у коме је констатовала да на адресу Општина Житорађа-Општинска управа, Топлички хероји 53, 18412 Житорађа, за Конкурсну комисију са назнаком - за интерни конкурс за попуњавање извршилачког радног места **„ Имовинско-правни послови и стручно технички послови управљања имовином “-** није било пријављених кандидата.

На основу чл. 88. ст.1. тач.1. Закона о запосленима у аутономним покрајинама и јединицама локалне самоуправе, интерни конкурс није успео ако није било пријава на интерном конкурсу.

Имајући у виду наведене законске одредбе, као и чињеницу да пријава на интерном конкурсу није било, начелница Општинске управе општине Житорађа налази да су испуњени сви законски услови за доношење решења о неуспеху интерног конкурса.

Сходно свему наведеном донето је решење као у диспозитиву.

Ово решење објавити на огласној табли и интернет страници општине Житорађа.

Ово решење је коначно даном доношења.

 Начелница ОУ

 \_\_\_\_\_\_\_\_\_\_\_\_\_\_\_\_\_\_\_\_

 Mарјана Стевановић